**Cynllun TAPS ar gyfer Asesiad Ffocws o Wyddoniaeth**

|  |  |  |
| --- | --- | --- |
| **Pwnc:** Planhigion | Blwyddyn 1 5-6 oed | Teitl: Deall dail |
| **Gweithio’n wyddonol**Arsylwi’n agos | **Cyd-destun y cysyniad**Nodi a disgrifio strwythur sylfaenol pob math o blanhigion cyffredin sy’n blodeuo, gan gynnwys coed |
| **Ffocws yr Asesiad*** Ydy plant yn gallu arsylwi’n agos a gwneud darlun cywir o ddeilen welson nhw?
* Ydy plant yn gallu disgrifio nodweddion eu deilen?
 |
| **Gweithgaredd** *Heddiw byddwn ni’n fotanegwyr.*Gwisgwch welintons ac ewch am dro ar dir yr ysgol i gasglu dail *(gyda chyfarwyddiadau clir ynglyn â lle maen nhw’n cael mynd a beth maen nhw’n cael ei gasglu/pigo ac ati e.e. ceisio casglu dail sydd wedi cwympo, peidio â phigo gormod o un planhigyn, rhybuddio nhw i osgoi planhigion pigog a danadl poethion ac ati – holi oedolyn os nad ydyn nhw’n siwr).* Defnyddiwch chwyddwydr i weld dail yn agosach a gofynnwch i bara drafod beth sydd yr un fath/beth sy’n wahanol. Tynnnwch lun o’r ddeilen â’i labelu gyda chymorth. Ar bwynt priodol, gallech gynnwys sesiwn lai lle’r ydych chi’n dangos darlun gan dedi/pyped y dosbarth. Gofynnwch i’r plant roi cyngor ar sut i wella’r darlun e.e. *pa liw yw coesyn y ddeilen? Ble mae’r gwythïennau’n mynd mewn gwirionedd?*Yna gallai’r plant wella eu darlun nhw neu wneud un arall.Golchwch eich dwylo.**Addasu’r gweithgaredd****Cymorth:** Mae oedolyn yn ysgogi’r plant i edrych yn ofalus ar wythïennau, blew, lliwiau ac ati.**Estyniad:** Labelu rhannau o’r ddeilen, e.e. gwythïennau, blew. Cymharu dwy ddeilen.**Syniadau eraill:** Darparu dail anghyffredin (neu luniau) e.e. dail cyfansawdd, cactws, glaswellt. Casglu palet paent natur: gludo darnau bach ar stribed o gerdyn (â selotep dwyochrog).**Cwestiynau allweddol*** Sut mae deilen yn edrych?
* Sut mae’r dail hyn yn wahanol/yn debyg?
* Beth yw siâp/lliw eich deilen?
* Ble gawsoch chi’ch deilen? Sut wnaeth hi gyrraedd yno?
* Oes gan eich deilen chi flew/gwythïennau? Pam maen nhw yno?
* Ydy’ch deilen chi’n edrych yr un fath ar y ddwy ochr?
 |
| **Dangosyddion Asesu****Heb eu bodloni hyd yma:** Mae’r plant yn gwneud llun deilen, ond efallai nad yw’n gywir neu bod nodweddion ar goll.**Wedi bodloni:** Mae’r plant yn gallu darlunio amlinelliad o ddeilen yn gywir ac yn dangos blew/gwythïennau os oes rhai arni.**Dulliau posib o fynd ymhellach:** Mae’r plant yn cymharu nodweddion dail gwahanol. |

Bocs disgyblion 5 – gweithredu ar adborth. Gweler pyramid TAPS am fwy o enghreifftiau.